laion/Wikipedia-Exotic huggingface dataset:
קוד ייעודי

קוד ייעודי (באנגלית: Shellcode) הוא חלק בקוד של אקספלויט המנצל פרצת אבטחה המהווה את ה"מטען המועיל" שיפעל על המחשב הנתקף. הקוד הייעודי בדרך כלל מתחיל בפקודת מעטפת שמאפשרת לשלוט במחשב המותקף. קוד ייעודי בדרך כלל כתוב בשפת מכונה. הוא נקרא כך כי הוא נכתב לרוב ב"שפת מכונה", ולכן בדרך כלל, מתאים רק לצירוף אחד מסוים של מעבד, מערכת הפעלה ו"חבילת עדכון" (באנגלית: Service Pack), ולכן הוא ייעודי. לצירוף כזה של מעבד, מערכת הפעלה וחבילת עדכון - נהוג לקרוא "פלטפורמה" בהקשר זה. לעיתים, ניתן לכתוב "קוד ייעודי" שמתאים ליותר מפלטפורמה אחת. כתיבת קוד ייעודי, ניתוח מה הוא עושה, ההתאמה לפלטפורמות שונות, "חתימת קוד ייעודי מוכר", היכולת לפתח וריאציות שלו כדי להתחמק מתוכנות "אנטי וירוס" וכדומה - הם מרכיב משמעותי בלוחמת סייבר. ישנן שתי משפחות של "קוד ייעודי": קוד מקומי וקוד מרוחק. מונח זה מכוון שלמצב בו התוקף תוקף את המחשב שבו הוא כבר נמצא. ה"קוד הייעודי" משמש אותו להעלאת ההרשאות כך שיוכל להפעיל פונקציות "חזקות יותר" ובאמצעותן לממש התקפות "גלישת חוצץ" וכיוצא באלו. מונח זה מתייחס למצב בו התוקף תוקף מחשב אחר מהמחשב בו הוא משתמש, באמצעות הרשת. קיימות כמה שיטות ליצירת הקשר בין מחשב התוקף למחשב הנתקף ובדרך כלל, התוקף יעדיף שלא לפתוח התקשרות חדשה משום שהתקשרות כזו יכולה להיחסם על ידי מנגנוני חומת אש. בשיטה זו, "הקוד הייעודי" מנחה את מכונת היעד להוריד תוכנה מהרשת/ מאתר אינטרנט ולהפעיל אותה. אפשרות נוספת, היא להוריד ספריית תוכנה שלמה מהרשת. היתרון של שיטה זו היא ש"הקוד הייעודי" יכול להיות קטן יחסי. כאשר הקוד הייעודי "גדול מידי" מכדי לרוץ באותו Process במחשב היעד, יש גישה ולפיה ניתן להריץ רק חלק ממנו, אחר כך להוריד קטע נוסף, להריץ אותו וחוזר חלילה. גישה זו נקראת, קוד ייעודי רב שלבי, או באנגלית Staged Shellcode כאשר התוקף לא יכול לדעת באיזה כתובת זיכרון ב-Process במחשב היעד, הקוד הייעודי יסיים לרוץ. בשיטת "ביצת פסחא", התוקף מכניס קוד קצר נוסף, בכתובת ידועה וקוד זה צריך לדעת למצוא את "הקטע העיקרי". בדומה ל"ביצה חבויה", אלא שהתוקף משלב לתוך ה-Process מספר "חבילות קוד" שונות והקוד "המחפש", יודע למצוא את אותן חבילות קוד, לחבר אותן לוגית ולהריץ אותן יחד, באותו Process במחשב היעד. קוד ייעודי אינו קובץ בר-הרצה ובהתאם, יש לבצע טכניקות ייעודיות כדי לפענח מה תכליתו של הקוד.
מצר מנטאוואי

מצר מנטאוואי (באינדונזית: Selat Mentawai) הוא מצר ים אינדונזי באוקיינוס ההודי, הממוקם בין האי סומטרה ממזרח לבין איי מנטאוואי ממערב. רוחבו של המצר נע בין 100 ל-150 ק"מ, אורכו – 430 ק"מ. העיר העיקרית לחופי מצר מנטאוואי היא בירת מחוז מערב סומטרה, פדאנג (Padang), המונה כמיליון תושבים (נכון ל-2014). רעידת האדמה בסומטרה (2009) איי מנטאוואי (באינדונזית: Kepulauan Mentawai) הם שרשרת של כ-70 איים ואיונים ממערב לחופו המערבי של האי סומטרה. שטחם הכולל הוא כ-6,011 קמ"ר ואוכלוסייתם מונה כ-69,000 נפש (נכון לשנת 2012). האי סיברוט (Siberut) הוא הגדול והצפוני ביותר מביניהם. האיים משתייכים למחוז מערב סומטרה והם יעד מבוקש לחובבי גלישת גלים, ראו: Surfing in Mentawai, www.surfing-waves.com. ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
דוב ים אנטארקטי

דוב ים אנטארקטי (שם מדעי: Arctocephalus gazella) הוא מין של דוב ים החי בימים הדרומיים ובקצה יבשת אנטארקטיקה. זהו דוב ים די גדול, אפו רחב וקצר יחסית. פרוותו חומה כהה יחסית אצל הזכרים, אבל הנקבות אפורות והבטן בהירה יותר. הגורים חומים כהים או שחורים, למרות שמדי פעם יש גם גורים "בלונדיניים". אורכם עד 2 מ' ומשקלם 91-215 ק"ג. הם חיים לבד אך בעונת הרבייה הזכרים מארגנים להקות רבייה כשכל זכר יכול להחזיק ביותר מתריסר נקבות בעת ובעונה אחת. המזון המועדף עליהם הוא קריל אנטארקטי והוא נפוץ ביותר באזור המושבות שלהם באי ג'ורג'יה הדרומית. כל דוב ים יכול לאכול יותר מטון קריל בשנה. הם אינם נמצאים בסכנת הכחדה, אם כי בעבר היה ציד אינטנסיבי שלהם לשם הפרוות. דוב ים אריה ים איי ג'ורג'יה הדרומית ואיי סנדוויץ' הדרומיים מדיה וקבצים בנושא דוב ים אנטארקטי בוויקישיתוף דוב ים אנטארקטי, באתר ITIS (באנגלית) דוב ים אנטארקטי, באתר NCBI (באנגלית) דוב ים אנטארקטי, באתר Animal Diversity Web (באנגלית) דוב ים אנטארקטי, בבסיס הנתונים ARKive (באנגלית) דוב ים אנטארקטי, באתר GBIF (באנגלית) דוב ים אנטארקטי באתר הרשימה האדומה של IUCN
מירי מילמן

מירי מילמן (נולדה ב-3 באוקטובר 1982), היא זמרת מטאל וכותבת ישראלית. ידועה בעיקר כסולנית הלהקות דיסטורטד וסיסטם דיווייד. נולדה בישראל. החלה לעסוק במוזיקה בגיל צעיר, תחילה בלימודי פסנתר בגיל 5 ובהמשך לימודי גיטרה בגיל 14. בגיל 16 הייתה ממייסדי להקת המטאל הישראלית דיסטורטד, ובה פעלה במשך עשר שנים. הלהקה הוציאה שני אלבומים דרך חברת התקליטים "Candle-Light", והופיעה בישראל ובאירופה. בשנת 2010 הופיעה ברשימת "הנשים החמות ברוק הכבד" של המגזין האמריקאי "ריבולבר". בגיל 26 הקימה את הלהקה סיסטם דיווייד יחד עם בעלה לשעבר. הלהקה הוציאה EP ואלבום תחת חברת ההקלטות Metal Blades, והופיעה ברחבי העולם (ארצות הברית, קנדה, אירופה ויפן). לאחר פירוק סיסטם דיווייד, עברה מילמן לקריירת סולו, והוציאה סינגל בשם "האור שלך". Memorial - 2006 - Distorted Voices from Within - 2008 - Distorted The Collapse - 2009 - System Divide The Conscious Sedation - 2010 - System Divide מירי מילמן, ברשת החברתית פייסבוק מירי מילמן, סרטונים בערוץ היוטיוב מירי מילמן, אמן באתר Encyclopedia Metallum (באנגלית) מירי מילמן, באתר Discogs (באנגלית) אור ברנע, מירי מילמן: האישה הסקסית שלנו במטאל, באתר ynet, 21 בנובמבר 2010 מהמטאל לבלדה: מירי מילמן בלי דיסטורשן, באתר ynet, 24 באוקטובר 2011 לימור סימון, פעם רוקיסטית בינלאומית, היום בעסק המשפחתי, באתר mynet‏ בת ים, 4 בדצמבר 2014 האזינו ל"האור שלך" של מירי מילמן, באתר וואלה, 11 בנובמבר 2014
אנטל (פירושונים)

אנטל (Antal או Antall) הוא שם משפחה. האם התכוונתם ל... אישטוון אנטל (אנ') – פוליטיקאי הונגרי יוז'ף אנטל (האב) – עורך דין ופוליטיקאי הונגרי, הוכר כחסיד אומות העולם יוז'ף אנטל (אנ') – פוליטיקאי הונגרי, כיהן כראש ממשלת הונגריה. בנו של יוז'ף אנטל האב. ליביו אנטאל – כדורגלן רומני המשחק בישראל מילאן אנטל (אנ') – אסטרונום סלובקי, על שמו האסטרואיד אנטל 6717 (אנ') נמרוד אנטל – במאי ושחקן קולנוע הונגרי חברת אנטל – חברת תקשורת בוליביאנית
חני פרי

חני פרי (נולדה ב-10 בפברואר 1953) היא דוגמנית ואשת אופנה ישראלית. פרי נולדה בתל אביב, כחנה פרידמן לזוג הורים שעלו מרומניה, אמה ניהלה בית קפה ברחוב בן-יהודה בעיר. בילדותה התגוררה בבת ים. בהיותה בת 16 השתתפה ב"צעדת ארבעת הימים" ("צעדת ירושלים") והוכתרה כמלכת הצעדה. שנה אחר כך, ב-1970, זכתה בתחרות "מלכת המים" שארגן המגזין "העולם הזה", ולאחר מכן זכתה במקום השני בתחרות נערת ישראל ובמקום הראשון בתחרות היופי "מלכת הכנרת". בגיל 18 החלה לדגמן בניו יורק והופיעה במגוון מגזינים ותצוגות אופנה והופיעה בין היתר בקמפיינים של רבלון ואוסקר דה לה רנטה וכונתה TT (הטורנדו מתל אביב) והיא יצאה תקופה עם השחקן ג'ורג' המילטון, וגרה בבית דירות מפואר במנהטן. בשנת 1978 השתתפה בסרט הקולנוע "העיניים של לורה מרס", וב-1979 היא הופיעה בסרט "מנהטן". לאחר שחזרה לישראל בסוף שנות ה-80, ארגנה תצוגות אופנה יחד עם הדוגמנית פינצ'י מור, עסקה בבימוי תצוגות אופנה ובסטיילינג. בישראל דגמנה בין היתר לחברת גוטקס, רשת ונדום, והייתה פרזנטורית בקמפיין של חברת תנובה. פריי השתתפה כשופטת אורחת בתוכנית פרויקט מסלול בפרק ספיישל שעסק באופנת שנות השמונים. היא מנהלת את מותג האיפור והקוסמטיקה "פרסייס". פרי נישאה שלוש פעמים. בגיל 17 וחצי נישאה לאיש העסקים יגאל רוזנברג ונסע לגור איתו בלונדון, אחרי זמן קצר התגרשה ועברה לניו יורק. ב-1979 נישאה לעורך דין אלאן שוורץ, לאחר היכרות של שלוש שבועות. מבעלה השלישי איש העסקים צביקה סבו, איתו התחתנה בדצמבר 1985, נולדו שלושת ילדיה והיא מתגוררת בצפון תל אביב. בתה דניאלה התמודדה בתוכנית הדוגמניות. חבצלת דמארי, סלב באוויר: הדוגמנית חני פרי, באתר "ידיעות אחרונות", 21 בפברואר 2016 יעקב בר-און, ‏חני פרי על MeToo#: "מעולם לא הוטרדתי, הייתה לי חזות קשוחה", באתר מעריב אונליין, 19 בפברואר 2018 אסי טוחן, חני פרי (67) מול המראה: "הייתי מאוד אקזוטית. לא נערה בלונדינית", באתר Xnet‏, 20 בפברואר 2020 חני פרי, ברשת החברתית פייסבוק אי שם בפלורידה נישאה בחשאי הדוגמנית העולמית של ישראל , "העולם הזה", גיליון 2171 מ-11 באפריל 1979, עמוד 60 עשייתה של מלכה, "העולם הזה", גיליון 1727 מ-6 באוקטובר 1970, עמוד 31 חני פרי, "מלכת המים", ל-1970, עם המנחה מני פאר, על המשמר, 18 בספטמבר 1970 כתר נוסף למלכה?, "העולם הזה", גיליון 1725 מ-23 בספטמבר 1970, עמוד 20 עירית לינור, תרשי לי להיות שחצנית, חדשות, 21 בפברואר 1990 עילית מינמר, כל המגמות ברשת ונדום ומקס מארה, באתר הארץ, 5 בנובמבר 2007 ורד שרון-ריבלין, ‏מאמא עוף משקיעה 9 מיליון שקל בפיתוח תחום מוצרי העוף דלי השומן, באתר גלובס, 5 ביוני 2006 חני פרי מתחתנת, חדשות, 8 בדצמבר 1985 יפעת יעקובסון, כתם הפרי, באתר ynet, 16 בפברואר 2005
אליקים (פירושונים)

האם התכוונתם ל... אֶלְיָקִים – מושב עובדים השייך למועצה אזורית מגידו אליקים בן חלקיהו – דמות במקרא בא"פ אליקים – בסיס אימונים של פיקוד הצפון מחלף אליקים – מחלף מחבר את כביש 672 עם כביש 6 (לשעבר כביש 70) אישים: אלון אליקים – רופא ישראלי, בנו של מרסל אליקים דגנית אליקים – מלחינה ואמנית סאונד סמי אליקים – כדורגלן ישראלי דניאל אליקים – רב אמן בינלאומי לשחמט בהתכתבות ואלוף ישראל לשחמט בכתב מעיין אליקים – אמן ישראלי הפועל במגוון רחב של אמצעים מרסל אליקים – רופא ישראלי, חתן פרס ישראל לרפואה משה מאיר חי אליקים – שד"ר, אב בית דין בקזבלנקה, ומייסד ישיבת כתר תורה בטבריה ובקזבלנקה ערן אליקים – איש רדיו, שדרן, מגיש חדשות, וסגן העורכת הראשית בגלי צה"ל אליקים בן אברהם – רב, פילוסוף ומקובל יהודי־אנגלי אלקיים (פירושונים) אישים ששמם הפרטי הוא אליקים
אנמיה המוליטית

אנמיה המוליטית היא סוג של אנמיה שנוצרת כתוצאה מהמוליזה - מצב בו נהרסים תאי הדם האדומים בכלי הדם או במקום אחר בגוף האדם, וכתוצאה מכך משוחרר המוגלובין אל נוזל הפלזמה. ככלל, מסווגים את האנמיה ההמוליטית לנרכשת או מולדת, ויש לה סיבות אפשריות רבות. הסימפטומים של אנמיה המוליטית דומים לאלה של צורות אנמיה אחרות (לדוגמה, עייפות וקוצר נשימה). בנוסף, הפירוק של התאים האדומים מוביל לצהבת ומגביר את הסיכון לסיבוכים לטווח הרחוק, כגון אבנים בכיס המרה ויתר לחץ דם ריאתי. באדם רגיל, תא דם אדום חי בין 90 ל-120 ימים, שלאחריהם הוא מפורק בטחול. אצל אדם רגיל, יש תיאום בין מספר התאים שנהרסים כל יום לבין מספר התאים שנוצרים. במקרים בהם שיעור הרס תאי הדם האדומים גדל, הגוף תחילה מפצה על ידי ייצור של יותר תאים אדומים. אנמיה מתפתחת כששיעור ההרס של תאי דם אדומים עולה על שיעור ייצורם. בילירובין, תוצר הפירוק של המוגלובין, יכול להצטבר בדם ולגרום לצהבת. בנוסף, עודפי הבילירובין מופרשים בשתן וגורמים לצבעו להפוך לחום כהה. המחסור בתאי הדם האדומים מוביל לירידה בחמצן הזמין, מה שגורם להיפוקסיה. ההיפוקסיה בתורה מגרה הפרשת אריתרופואטין מהכליה. הורמון זה מגרה את מח העצם לפצות על החסר על ידי יצירת אריתרוציטים חדשים ושחרורם לדם. כיוון שמח העצם נמצא במצוקה עקב מחסור בתאי דם אדומים הוא משחרר כמויות גדולות של רטיקולוציטים, תאי דם אדומים צעירים שנמצאים בכמות נמוכה בדם באופן רגיל, מה שגורם לרטיקולוציטוזיס (אנ'). המנגנון של הרס האריטרוציטים מגוון, אבל לכל האנמיות ההמוליטיות יש מאפיינים מעבדתיים מסוימים: עליה במספר הרטיקולוציטים, עליה ברמות הבילירובין הלא ישיר וירידה בכמות ההפטוגלובין (אנ') (חלבון שקשר להמוגלובין) ככל שההמוגלובין משתחרר. אם מח העצם לא יכול לפצות על מצב זה האנמיה תתקדם. מדיה וקבצים בנושא אנמיה המוליטית בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ארל הולימן

הנרי ארל הולימן (באנגלית: Henry Earl Holliman; נולד ב-11 בספטמבר 1928) הוא שחקן אמריקאי זוכה פרס גלובוס הזהב לשחקן המשנה הטוב ביותר לשנת 1956 על תפקידו בסרט "מוריד הגשם". הולימן נולד בעיירה דלהי שבלואיזיאנה. אביו הביולוגי מת כשישה חודשים לפני שנולד ואמו הלא מתפקדת מסרה אותו לאימוץ. הוא אומץ על ידי הנרי הולימן, כורה פחם ואשתו. אביו המאמץ נפטר כאשר הולימן היה בן 13. הולימן שיקר לגבי גילו והתגייס לצי ארצות הברית בתקופת מלחמת העולם השנייה, הצבא גילה זאת ושחרר אותו מיידית. כשהתבגר הוא התגייס בשנית, הפעם באופן חוקי לחיל הים האמריקאי. כשהשתחרר משירותו הצבאי למד משחק בתיאטרון "בית הבובות פסדינה" וסיים בהצטיינות את לימודיו באוניברסיטת קליפורניה בלוס אנג'לס. הולימן החל את הקריירה שלו כשחקן בתחילת שנות ה-50 של המאה ה-20, הוא התגלה בשנת 1954 במערבון של אדוארד דמיטריק "רמח שבור" בתפקיד דני אחיו של החוואי מאט דובואה (ספנסר טרייסי). באותה שנה שיחק גם בסרט גשרי טוקו רי בשנת 1956 הוכר הולימן ככוכב עולה בהוליווד לאחר שזכה פרס גלובוס הזהב לשחקן המשנה הטוב ביותר על תפקידו בתור ג'ים קורי אחיה של גיבורת הסרט ליזי קורי (קתרין הפבורן) בדרמה "מוריד הגשם" ובזכות הופעותיו בסרטים "ענק" בתור בוב דייס ו"הפלנטה האסורה". במהלך הקריירה שלו הופיע הולימן בקומדיות "אל תתקרבו למים" בתפקיד אדם גארט, "ביקור לכוכב הקטן" לצידו של ג'רי לואיס ובמערבונים "דו-קרב באו. קיי. קוראל" בתור השריף צ'ארלי באסט, "הבנים של קטי אלדר" בתור הסוחר הלא יוצלח מאט אלדר ו"רכבת אחרונה מגאן היל". מחוץ לתחום הקולנוע בלט הולימן בסדרת הדרמה המשטרתית "אשת משטרה" בתפקיד שוטר משטרת לוס אנג'לס סמל ויליאם "ביל" קרוולי. מזרח סומטרה (1953) מחנה טנסי (1954) גשרי טוקו רי (1954) רמח שבור (1954) הקומבו הגדול (1955) מתתי אלף פעמים (1955) הגבהות הבוערות (1956) הפלנטה האסורה (1956) ענק (1956) מוריד הגשם (1956) דו-קרב באו. קיי. קוראל (1957) אל תתקרבו למים (1957) כישוף חם (1958) רכבת אחרונה מגאן היל (1959) המלכודת (1959) ביקור לכוכב הקטן (1960) פיקוד משוריין (1961) קיץ ועשן (1961) הבנים של קטי אלדר (1965) אשת משטרה (1974–1978) איש הלילה (1997–1999) מדיה וקבצים בנושא ארל הולימן בוויקישיתוף ארל הולימן, במסד הנתונים הקולנועיים IMDb (באנגלית) ארל הולימן, באתר AllMovie (באנגלית) ארל הולימן, במסד הנתונים הקולנועיים KinoPoisk (ברוסית)
לעווי

לעווי היא משפחת רבנים ששמה נובע מהכתיב היידי של השם "לוי" אף על פי שלא היו לוויים. האם התכוונתם ל... אברהם לעווי – רב פולני, אביו של רבי נחום לעווי. נחום לעווי משאדיק (רבי נחום שאדיקר) - רב העיר שאדיק בפולין שעלה לארץ ישראל. שלמה זלמן לעווי (זלוטשוב) – אב בית דין זלוטשוב, אחיו של הרב נחום לעווי ובנו של הרב אברהם לעווי. אשר לעמיל לעווי – אב"ד גאלין ואב"ד ירושלים אחיו של הרב נחום לעווי ובנו של הרב אברהם לעווי. יעקב יהודה לייב לעווי – אב"ד שעשלין ואב"ד ירושלים אחיו של הרב נחום לעווי ובנו של הרב אברהם לעווי. שלמה זלמן בהר"ן לעווי – בנו של רבי נחום לעווי. לעוו לוי (שם משפחה)
יעקב לוי

האם התכוונתם ל... יעקב לוי (בלשן) (בגרמנית Jakob Levy; ‏1892-1819) - היה רב, בלשן ומזרחן יהודי-גרמני. יעקב לוי (מתעמל) (יליד 1964) - לשעבר אלוף ישראל בהתעמלות מכשירים (4 פעמים ברצף). יעקב לוי (סופר) (1956-1894) – היה איש חינוך, מתורגמן, סופר והיסטוריון ישראלי. יעקב לוי (ראש מועצה) (1975-1924) – היה ראש מועצת זכרון יעקב בשנים 1975-1959. יעקב לוי מורנו (Jacob Levy Moreno;‏ 1974-1889) - היה פסיכיאטר יהודי יליד רומניה שפעל באוסטריה וארצות הברית, פסיכוסוציולוג, תאורטיקן ומחנך, ממציא הפסיכודרמה, הסוציומטריה ומחלוצי הפסיכותרפיה הקבוצתית. יעקב (יענקל'ה) לוי (2017-1932)‏ – היה מחנך וכוריאוגרף ישראלי. יעקב לוי (כתב) – כתב mynet ו-ynet. יעקב (יענקל'ה) לוי ז"ל, באתר ארגון המרקידים והכוריאוגרפים לריקודי עם בישראל ובתפוצות. יענקל'ה לוי - קווים ופרופיל
דוד לוי (פירושונים)

האם התכוונתם ל... חוקרים דוד לוי-פאור – פרופסור למדע המדינה ומדיניות ציבורית באוניברסיטה העברית בירושלים דייוויד לוי – אסטרונום יהודי-קנדי, מגלם של 41 אסטרואידים ו-22 שביטים מוזיקאים דודי לוי – זמר, מפיק וגיטריסט ישראלי מרווין דוויד לוי – מלחין אמריקאי ספורטאים דוד לוי (בלם) – כדורגלן עבר חיפאי דוד לוי (איגרוף) – מתאגרף בריטי, אלוף המכביה השישית פוליטיקאים דוד לוי – פוליטיקאי ישראלי, חבר הכנסת ושר בממשלות ישראל דייוויד לוי יולי – פוליטיקאי יהודי אמריקאי דוד לוי (ראש מועצה) – לשעבר ראש מועצה אזורית ערבות הירדן רבנים הרב דוד לוי (רב) - חתנו של הרב גרשון אדלשטיין, ר"מ בישיבת פוניבז', לשעבר מראשי ישיבת רבנו חיים עוזר
עופר אדרת

עופר אדרת (נולד ב-6 במרץ 1981) הוא עיתונאי ישראלי, כתב "הארץ" לענייני היסטוריה, כותב את מדור הנקרולוגים "אחרי מות". בעבר כתב אדרת את החידה ההיסטורית השבועית של "מוסף הארץ", "מי היה האיש שהיה". אדרת נולד וגדל בתל אביב. הוא מצאצאי הרב אדר"ת, רבן של הערים פוניבז' ומיר שעלה לארץ ישראל במאה ה-19 והיה הרב האשכנזי הראשי של ירושלים. אביו, עו"ד גיורא אדרת, הוא מבכירי עורכי הדין בתחום עבירות צווארון לבן. סבו מצד אביו, עו"ד יצחק אדרת, היה מראשוני עורכי הדין בארץ. אמו, רבקה אדרת, עובדת במוזיאון בית התפוצות. למד בבית הספר התיכון על-שם ליידי דייוויס, לבגרות מורחבת בהיסטוריה. בשנת 1999 התגייס לצה"ל ושירת עד לשנת 2002 בחטיבת המחקר של אגף המודיעין. זכה לאות הצטיינות מטעם ראש חטיבת המחקר, תא"ל עמוס גלעד. בשנים 2003–2007 עבד כעורך וכתב באתר "וואלה!". בעל תואר ראשון בהיסטוריה ובפילוסופיה ותואר שני בהיסטוריה מאוניברסיטת תל אביב. בשנת 2007 הצטרף לסגל "הארץ". תחילה כעורך בדסק החדשות, אחר כך עורך במוסף "השבוע". בשנת 2010 שהה בברלין במלגת חילופי העיתונאים ע"ש ארנסט קרמר וטדי קולק. ב-2011 השתתף בתוכנית ההתמחות של הבונדסטג בברלין. משנת 2012 הוא כתב "הארץ" לענייני היסטוריה, כותב את מדור הנקרולוגים "אחרי מות", וכתב את החידה ההיסטורית השבועית של "מוסף הארץ", "מי היה האיש שהיה", הכוללת רמזים לדמות היסטורית שהפותרים נדרשים לזהותה. מרבה לכתוב בנושאי היסטוריה יהודית, תולדות השואה, והנאציזם. אדרת חשף בסדרת כתבות ב"הארץ" את פרשת העיזבון האבוד של פרנץ קפקא. היה זה גילוי כי עם מותו של מקס ברוד עבר עיזבונו הספרותי והביוגרפי של קפקא לידידתו של מקס ברוד, שנהגה בו מנהג בעלים, לא התירה גישה אליו ומכרה פריטים ממנו. בעקבות הגילוי הגיע העניין לבית המשפט אשר בתום חמש שנות דיונים פסק כי כתבי קפקא יועברו לספרייה הלאומית. בשנת 2011 היה עורך התוכן של הסרט "הסיפור האחרון של קפקא". כותב גם ב"יקינתון", כתב העת של ארגון יוצאי מרכז אירופה בישראל. בשנת 2023 ראה אור ספרו "7 אגדות שלנו", שעוסק בשבעה פרקי לחימה בהיסטוריה הציונית, בהם הקרב על תל חי, מרד גטו ורשה, שיירת הל"ה והקרב על ניצנים. נשוי לקרולינה פשברוצקה-אדרת, עיתונאית פולנייה ילידת קרקוב. לבני הזוג בן משותף. אתר האינטרנט הרשמי של עופר אדרת עופר אדרת, ברשת החברתית פייסבוק עופר אדרת, ברשת החברתית אקס (טוויטר) מאמרי עופר אדרת, באתר "הארץ" דוד גליק, עופר אדרת: "ייקה של כבוד" בעיתון הארץ, באתר של מכון גתה, אוקטובר 2012 'יקה של כבוד' - עופר אדרת מסביר כיצד זכה לכינוי הזה, באתר 103fm גיורא אדרת, באתר גיורא אדרת - משרד עורכי דין עופר אדרת, העליון הורה להעביר לספרייה הלאומית את עיזבונו הספרותי של מקס ברוד, לרבות כתבי קפקא, באתר הארץ, 8 באוגוסט 2016 7 אגדות שלנו, באתר כנרת זמורה עופר אדרת, פרק מהספר "7 אגדות שלנו", באתר הארץ, 13 באפריל 2023 קצת עליי באתר של עופר אדרת הבדיקות השנויות במחלוקת שקובעות מיהו יהודי, סרטון באתר יוטיוב
TripAdvisor

טריפאדווייזור (באנגלית: Tripadvisor) הוא פורטל אינטרנט אמריקני המפרסם מידע וביקורות אודות יעדים ועסקים שונים ברחבי העולם אשר מסייעים למשתמשי האתר לתכנן טוב יותר את חופשותיהם. האתר כולל גם מערכת פורומים אינטראקטיביים. ממשק האתר פועל גם בשפה העברית. האתר נוצר במקור על ידי סטיבן קאופר בשנת 2000. מטה החברה נמצא בניוטון, מסצ'וסטס. החברה נסחרת בנאסד"ק. שירותי האתר ניתנים בחינם למשתמשים אשר מספקים את מרבית התכנים באתר. רווחי האתר מגיעים מהצגת פרסומות בדפי האתר. בנוסף למהדורה האמריקנית של האתר ישנם גם מספר רב של מהדורות מקומיות לאתר עבור המדינות בריטניה, צרפת, אירלנד, גרמניה, איטליה, ספרד, הודו, יפן, פורטוגל, ברזיל, שוודיה, הולנד, קנדה, דנמרק, טורקיה, מקסיקו, אוסטריה, נורווגיה, פולין, אוסטרליה, סינגפור, תאילנד, רוסיה, יוון, ישראל, אינדונזיה, וסין. נכון לנובמבר 2018 באתר היו מעל ל-315 מיליון חברים ומעל ל-500 מיליון ביקורות וחוות דעת אודות בתי מלון, מסעדות, אטרקציות ובתי עסק הקשורים לתחום התיירות. טריפאדווייזור מאפשר למעשה כתיבת ביקורת על שירותים ועסקים גם כאשר אין הוכחה לכך שכותב הביקורת השתמש באותם שירותים. עקב כך, הוגשו נגד אתר זה כמה תביעות משפטיות על ידי מלונאים, אשר דרשו להסיר מהאתר ביקורות שלטענתם לא היו אורחי המלון. המועצה הבריטית לסטנדרטים בפרסום (ASA) קבעה בשנת 2012 שהטענה של טריפאדווייזור שהביקורות באתר הן אמיתיות מהווה הטעיה. ובשנת 2014 הרגולטור באיטליה אף קנס את טריפאדווייזור בסכום של 610,000$ בטענה שהאתר אינו פועל בצורה מספקת למנוע ביקורות מזויפות. מדיה וקבצים בנושא TripAdvisor בוויקישיתוף אתר האינטרנט הרשמי של TripAdvisor (באנגלית) TripAdvisor, ברשת החברתית פייסבוק TripAdvisor, ברשת החברתית אקס (טוויטר) TripAdvisor, ברשת החברתית אינסטגרם TripAdvisor, ברשת החברתית LinkedIn TripAdvisor, סרטונים בערוץ היוטיוב The Guardian (24.9.2010). "TripAdvisor could face legal action over reviews" ASA 1.2.2012 NY Times, 23.12.2014
טאקאהה

טאקאהה (שם מדעי: Porphyrio hochstetteri; באנגלית: Takahē, Notornis, or South Island Takahē) הוא מין עוף חסר יכולת תעופה שנמצא באופן ייחודי בניו זילנד, ומשתייך למשפחת העופות הרליתיים, בסדרת עגוראים. הטאקאהה נחשב מין שנכחד, לאחר שארבעת הפרטים האחרונים שלו תועדו ב-1898, אולם לאחר חיפוש שתוכנן בקפידה התגלה מחדש על ידי ג'פרי אורבל ליד אגם טה אנאו בשנת 1948. מין הקרוב לטאקאהה, בשם טקאהה האי הצפוני (P. mantelli) או mōho במאורית, נכחד, וידוע רק משרידים של שלדים. שני המינים נחשבו תת-מינים של mantelli, ונחשבו באופן מסורתי חלק מהgenus Notornis. שני המינים הם חסרי יכולת תעופה. הטאקאהה הוא המין הגדול ביותר במשפחת הרליתיים. אורכו הממוצע הוא כ-63 ס"מ, ומשקלו הממוצע 2.7 ק"ג בזכרים, ו-2.3 ק"ג בנקבות, כאשר טווח המשקלים נע בין 1.8 ל-4.2 ק"ג. הגובה הממוצע של טאקאהה הוא כ-50 ס"מ. זהו עוף מוצק ונמוך, עם כנפיים מוקטנות, רגליים חזקות וגוף מסיבי. לטאקאהה הבוגר צבע סגול-כחלחל, כשכנפיו וגבו בצבע ירוק. מגן הפנים הקדמי (frontal shield) הוא אדום, והרגליים ורודות. הזכרים והנקבות דומים, כשהנקבות מעט קטנות יותר. לפרטים צעירים נוצות שנוטות להיות בגוון חום בהיר. הטאקאהה קולני מאוד, וקולו דומה לזה של הווקה, אך בדרך כלל עמוק יותר ומהדהד. החי של ניו זילנד מדיה וקבצים בנושא טאקאהה בוויקישיתוף טאקאהה, באתר ITIS (באנגלית) טאקאהה, באתר NCBI (באנגלית) טאקאהה, באתר Animal Diversity Web (באנגלית) טאקאהה, בבסיס הנתונים ARKive (באנגלית) טאקאהה, באתר האנציקלופדיה של החיים (באנגלית) טאקאהה, באתר GBIF (באנגלית) טאקאהה, באתר אנציקלופדיה בריטניקה (באנגלית) טאקאהה, באתר מחלקת השימור של ניו זילנד טאקאהה באתר הרשימה האדומה של IUCN
סימס (פירושונים)

האם התכוונתם ל... The Sims (סדרת משחקים) – סדקת משחקי מחשב אישים: ג'ו סימס – שחקן אנגלי ג'ואן סימס – שחקנית אנגלייה וילי סימס – כדורסלן אמריקני-ישראלי זוט סימס – מוזיקאי ג'אז אמריקאי כריסטופר סימס – כלכלן אמריקאי מולי סימס – דוגמנית ושחקנית אמריקנית סים סמס
ג'ורג' מרדית'

ג'ורג' מרדית' (באנגלית: George Meredith;‏ 12 בפברואר 1828 – 18 במאי 1909) היה סופר ומשורר אנגלי. מרדית' נולד בפורטסמות' באנגליה. הוא התייתם מאימו בהיותו בן חמש. בגיל 14 נשלח לבית ספר של כנסיית האחים המורבים בעיר נויוויד בריינלנד-פפאלץ בגרמניה, שם למד במשך שנתיים. בתחילה למד משפטים כהכנה ללימודי עריכת דין, אך נטש לימודים אלה לטובת כתיבה, זמן קצר לאחר שנשא לאישה את מארי אלן ניקולס, בתו האלמנה של תומאס לאב פיקוק, בשנת 1849. את כתביו הראשונים, שפורסמו לראשונה בכתבי עת, פרסם בספרו "שירים", שפורסם ב-1851 לערך. רעייתו עזבה אותו בשנת 1858 ומתה שלוש שנים אחר כך. בינתיים החל לכתוב רומנים, וזכה להכרה ראשונה עם הרומן "מבחנו של ריצ'רד פברל". מרדית' נשא לאשה את מארי ווליאמי (Vulliamy) ב-1864 ועבר להתגורר בסארי בדרום אנגליה. הוא המשיך לכתוב רומנים, ובשנים שאחרי כן חזר לכתוב שירה, המושפעת לעיתים מן הטבע. ב-1905 התקבל למסדר ההצטיינות על ידי אדוארד השביעי. מדיה וקבצים בנושא ג'ורג' מרדית' בוויקישיתוף ג'ורג' מרדית', ברשת החברתית Goodreads כתבי ג'ורג' מרדית' בפרויקט גוטנברג (באנגלית) ג'ורג' מרדית', באתר "Find a Grave" (באנגלית) ג'ורג' מרדית', באתר אנציקלופדיה בריטניקה (באנגלית)
סרג'ו מטרלה

סרג'ו מטרלה (באיטלקית: Sergio Mattarella;‏ נולד ב-23 ביולי 1941) הוא נשיא איטליה ה-12 והנוכחי, המכהן בתפקיד מאז 3 בפברואר 2015. מטרלה הוא הסיציליאני הראשון שמחזיק בתפקיד. הוא היה חבר בפרלמנט של איטליה מ-1983 ועד 1988, כיהן כשר החינוך בין 1989 ל-1990 וכשר ההגנה מ-1999 ועד 2001. מ-2011 עד 2015 כיהן כשופט בבית המשפט החוקתי של איטליה. נולד בפלרמו בשנת 1941. אביו היה אנטי-פשיסטי, שהקים יחד עם אלצ'ידה דה גספרי את המפלגה הדמוקרטית-נוצרית, אשר הייתה דומיננטית במפה הפוליטית למשך 50 שנה. גם אחיו של מטרלה עסק בפוליטיקה, ואף היה נשיא סיציליה משנת 1978 ועד הירצחו על ידי המאפיה הסיציליאנית בשנת 1980. בנעוריו, מטרלה היה פעיל בעמותות קתוליות. בשנת 1964 סיים לימודי משפטים באוניברסיטת ספיאנצה שברומא. החל את הקריירה הפוליטית שלו בשנת 1983 כאשר נבחר לבית הנבחרים של איטליה מטעם המפלגה הדמוקרטית-נוצרית. כשנה לאחר מכן הוא נבחר למזכיר המפלגה. בשנת 1989 מונה לשר החינוך בממשלתו השישית של ג'וליו אנדראוטי. החזיק בתפקיד זה עד לנפילת הממשלה בשנה שלאחר מכן. בשנת 1994 התפרקה המפלגה לאחר שערוריות השחיתות הרבות אשר התגלו אצל רבים מבכירי המפלגה. מטרלה היו ממקימי "מפלגת העם האיטלקי". בשנת 1996 כיהן מטרלה כנשיא הסיעה בפרלמנט. בשנת 1999 מונה לסגן ראש הממשלה וכשר ההגנה. בזמן כהונתו תמך במבצע כוח מאוחד כנגד נשיא יוגוסלביה סלובודן מילושביץ'. בשנת 2007 היה ממקימי המפלגה הדמוקרטית. ב-5 באוקטובר 2011 נבחר על ידי הפרלמנט האיטלקי עם 572 קולות לשופט בבית המשפט החוקתי. הוא הושבע ב-11 באוקטובר 2011. הוא שירת בתפקיד זה עד כניסתו לתפקיד הנשיא. ב-31 בינואר 2015 נבחר לנשיא על ידי הפרלמנט. הוא החליף את ג'ורג'ו נפוליטנו, שכיהן במשך 9 שנים. ב-29 בינואר 2022 נבחר לכהונה שנייה. זאת, לאחר שבוע של הצבעות שבהן אף מועמד לא השיג את הרוב הדרוש של 505 מחוקקים. מטרלה הסכים להיבחר מחדש מחשש לפגיעה ביציבותה הפוליטית של איטליה. מטרלה הוא אלמן ויש לו שלושה ילדים. מדיה וקבצים בנושא סרג'ו מטרלה בוויקישיתוף אתר האינטרנט הרשמי של סרג'ו מטרלה סרג'ו מטרלה, במסד הנתונים הקולנועיים IMDb (באנגלית) אסף אוני, ‏היציבות הפוליטית באיטליה נשמרת: הנשיא המכהן ימשיך לכהונה שנייה, באתר גלובס, 20 בינואר 2022 ערך זה הוא קצרמר בנושא אישים ובנושא איטליה. אתם מוזמנים לתרום לוויקיפדיה ולהרחיב אותו.